**REPUBLIKA SRPSKA**

**NARODNA SKUPŠTINA**

**Z A P I S N I K**

**sa Jedanaeste redovne sjednice Narodne skupštine Republike Srpske,**

**održane 21. i 22. jula 2020. godine**

Jedanaesta redovna sjednica Narodne skupštine Republike Srpske održana je 21. i 22. jula 2020. godine u Banjoj Luci.

Predsjednik Narodne skupštine Republike Srpske Nedeljko Čubrilović (u daljnjem tekstu: predsjednik) otvorio je zasjedanje Jedanaeste redovne sjednice i konstatovao da postoji kvorum, te da su odsustvo sa sjednice najavili narodni poslanici: Srđan Mazalica, Milica Lovrić, Mirela Kajkut Zeljković, Radovan Vuković, Ilija Tamindžija, Dražen Vrhovac, Srđan Todorović, Aleksandar Fulurija, Branko Butulija, Ivanka Marković, Aleksandar Glavaš, Tomica Stojanović, Krsto Jandrić, Milan Radović, Darko Babalj i Edin Ramić.

Na početku sjednice predsjednik je obavijestio prisutne da će se raditi u poslovnički predviđenom radnom vremenu, te da će *dan za glasanje* biti po apsolviranju tačaka dnevnog reda.

Prije prelaska na raspravu o prijedlogu dnevnog reda Jedanaeste redovne sjednice Narodne skupštine Republike Srpske, predsjednik je otvorio raspravu o **Zapisniku sa Desete redovne sjednice Narodne skupštine Republike Srpske, održane 16, 17, 18, 23, 24, 25, 29. i 30. juna i 1. i 2. jula 2020. godine, koji je usvojen sa *48 glasova ''za'', nijednim ''protiv'' i osam ''uzdržanih''.***

Prešlo se na utvrđivanje prijedloga dnevnog reda Jedanaeste redovne sjednice Narodne skupštine Republike Srpske. Predsjednik je prisutne narodne poslanike obavijestio o sljedećim izmjenama i dopunama dnevnog reda Jedanaeste redovne sjednice Narodne skupštine Republike Srpske, a u skladu sa članom 127 Poslovnika Narodne skupštine Republike Srpske, i to:

* Vlada Republike Srpske je podnijela zahtjev za dopunu dnevnog reda:
* Prijedlog zakona o izmjeni Zakona o podsticajima u privredi Republike Srpske – po hitnom postupku.

Narodna skupština Republike Srpske je usvojila zahtjev za dopunu dnevnog reda

**sa *57 glasova ''za'', nijednim ''protiv'' i nijednim ''uzdržanim''.***

* Klub poslanika SNSD je podnio zahtjev da se sa dnevnog reda povuku tačke od 10. do 17.

Narodna skupština Republike Srpske se izjasnila i usvojila zahtjev za povlačenje predloženih tačaka:

- tačka 10 – Izvještaj Komiteta za koordinaciju nadzora finansijskog sektora Republike Srpske za 2019. godinu

**sa *58 glasova ''za'', nijednim ''protiv'' i nijednim ''uzdržanim'';***

- tačka 11 – Izvještaj Fiskalnog savjeta Republike Srpske o sprovođenju Zakona o fiskalnoj odgovornosti u Republici Srpskoj za 2019. godinu

**sa *58 glasova ''za'', nijednim ''protiv'' i nijednim ''uzdržanim'';***

- tačka 12 – Izvještaj Fiskalnog savjeta Republike Srpske o radu za period 1. 1. 2019. – 31. 12. 2019. godine

**sa *56 glasova ''za'', nijednim ''protiv'' i nijednim ''uzdržanim'';***

- tačka 13 – Izvještaj o stanju u bankarskom sistemu Republike Srpske 1. 1. 2019 – 31. 12. 2019. i Izvještaj o poslovanju i rezultatima rada sa Finansijskim izvještajem  Agencije za bankarstvo Republike Srpske za 2019. godinu

**sa *57 glasova ''za'', nijednim ''protiv'' i nijednim ''uzdržanim'';***

- tačka 14 – Izvještaji Agencije za osiguranje Republike Srpske:

a) Izvještaj Agencije za osiguranje Republike Srpske o stanju sektora osiguranja u Republici Srpskoj za period od 1. 1. 2019. do 31. 12. 2019. godine;

b) Izvještaj Agencije za osiguranje Republike Srpske o radu za period od 1. 1. 2019 do 31. 12. 2019. godine;

v) Izvještaj Agencije za osiguranje Republike Srpske o finansijskom poslovanju za period od 1. 1. 2019. do 31.12.2019. godine

**sa *57 glasova ''za'', nijednim ''protiv'' i nijednim ''uzdržanim'';***

- tačka 15 – Izvještaji Komisije za hartije od vrijednosti Republike Srpske:

a) Izvještaj Komisije za hartije od vrijednosti Republike Srpske o stanju na tržištu hartija od vrijednosti za 2019. godinu;

b) Izvještaj Komisije za hartije od vrijednosti Republike Srpske o radu za 2019. godinu;

v) Izvještaj Komisije za hartije od vrijednosti Republike Srpske o finansijskom poslovanju za period 1. 1 – 31. 12. 2019. godine

**sa *56 glasova ''za'', nijednim ''protiv'' i nijednim ''uzdržanim'';***

* tačka 16 – Informacija o dugu sa stanjem na dan 31. 12. 2019. godine

**sa *57 glasova ''za'', nijednim ''protiv'' i nijednim ''uzdržanim'';***

* tačka 17 – Informacija o implementaciji Strategije za suzbijanje nasilja u

porodici Republike Srpske

**sa *57 glasova ''za'', nijednim ''protiv'' i nijednim ''uzdržanim'';***

* Predsjednik je obavijestio narodne poslanike da je na Zakonodavnom odboru narodni poslanik Jelena Trivić povukla iz procdure Nacrt zakona o izmjeni i dopuni Zakona o registru zaposlenih kod korisnika budžetski sredstava Republike Srpske.
* Takođe na prijedlog Kolegijuma Narodne skupštine Republike Srpske Vlada je povukla Nacrt zakona o protivgradnoj zaštiti.

Drugih prijedloga za izmjenu ili dopunu dnevnog reda nije bilo.

Narodna skupština Republike Srpske usvojila je

**DNEVNI RED**

1. Poslanička pitanja i odgovori – ''Aktuelni čas'';
2. Prijedlog zakona o izmjenama Zakona o obaveznim osiguranjima u saobraćaju – po hitnom postupku;
3. Prijedlog zakona o izmjeni i dopunama Zakona o podsticajima u privredi Republike Srpske – po hitnom postupku;
4. Prijedlog zakona o sportu Republike Srpske;
5. Prijedlog zakona o poreskom postupku Republike Srpske;
6. Prijedlog zakona o izmjeni Zakona o jedinstvenom registru finansijskih izvještaja Republike Srpske;
7. Prijedlog zakona o izmjenama i dopunama Zakona o računovodstvu i reviziji Republike Srpske;
8. Nacrt zakona o izmjenama i dopunama Zakona o gasu;
9. Izbor i imenovanja;

*sa* ***58 glasova ''za'', nijednim “protiv'' i nijednim ''uzdržanim''.***

Prešlo na razmatranje tačaka dnevnog reda.

**Ad – 1: Poslanička pitanja i odgovori – ''Aktuelni čas''**

Svoje učešće u okviru ove tačke dnevnog reda uzeli su: Perica Bundalo, Dragan Galić, Jelena Trivić, Milan Petković, Davor Šešić, Dragoslav Kabić, Miladin Stanić, Momčilo Antonić, Duško Ivić, Kostadin Vasić, Draško Stanivuković, Nedeljko Glamočak, Ljubiša Krunić, Gordana Vidović, Maksim Skoko, Milan Švraka, Spomenka Stevanović, Nebojša Vukanović, Dušica Šolaja, Savo Vulić, Sonja Karadžić Jovičević, Igor Žunić, Valerija Lakić, Nedeljko Ćorić, Saša Popović, Mirko Sovilj, Andrea Dorić, Zoran Vidić, Dane Malešević i Igor Crnadak.

**Ad – 2: Prijedlog zakona o izmjenama Zakona o obaveznim osiguranjima u saobraćaju – po hitnom postupku**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi učestvovali su: Duško Ivić, Nebojša Vukanović, Draško Stanivuković, Ljubiša Krunić, Zoran Vidić, Igor Žunić i Miladin Stanić.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje***,22. jula 2020. godine, Narodna skupština Republike Srpske je pristupila izjašnjavanju o Prijedlogu zakona.

***Zakon o izmjenama Zakona o obaveznim osiguranjima u saobraćaju je usvojen sa 45 glasova ''za'', nijednim ''protiv'' i 13 ''uzdržanih''.***

**Ad – 3: Prijedlog zakona o izmjeni i dopunama Zakona o podsticajima u privredi Republike Srpske – po hitnom postupku**

U ime predlagača uvodno izlaganje podnio je ispred Ministarstva privrede i preduzetništva pomoćnik ministra Velimir Andrić.

U poslaničkoj raspravi učestvovali su: Jelena Trivić, Miladin Stanić, Draško Stanivuković, Nebojša Vukanović, Zoran Vidić i Gordana Vidović.

Zaključena je rasprava.

Završnu riječ po ovoj tački dnevnog reda podnio je pomoćnik ministra Velimir Andrić.

*U* ***danu za glasanje***,22. jula 2020. godine, Narodna skupština Republike Srpske je pristupila izjašnjavanju o Odluci o povratnom djestvu i Prijedlogu zakona.

***Odluka o povratnom dejstvu odredbe Zakona o izmjeni i dopunama Zakona o podsticajima u privredi Republike Srpske***  ***je usvojena sa 49 glasova ''za'', nijednim ''protiv'' i 11 ''uzdržanih''.***

***Zakon o izmjeni i dopunama Zakona o podsticajima u privredi Republike Srpske je usvojen sa 48 glasova ''za'', nijednim ''protiv'' i 11 ''uzdržanih''.***

**Ad – 4: Prijedlog zakona o sportu Republike Srpske**

U ime predlagača uvodno izlaganje podnijela je Sonja Davidović, ministar porodice, omladine i sporta.

U poslaničkoj raspravi učestvovali su: Ljubiša Krunić, Davor Šešić, Darko Mitrić, Andrea Dorić, Denis Šulić, Nataša Kulašinac, Valerija Lakić, Gordana Vidović, Nataša Radulović, Maksim Skoko, Dragan Galić, Igor Žunić, Draško Stanivuković, Milan Tubin, Darko Babalj, Nebojša Vukanović, Marinko Dragišić i Milan Švraka.

Klub poslanika SP podnio je amandman.

Zaključena je rasprava.

Završnu riječ po ovoj tački dnevnog reda podnijela je Sonja Davidović, ministar porodice, omladine i sporta.

*U* ***danu za glasanje***,22. jula 2020. godine, Narodna skupština Republike Srpske je pristupila izjašnjavanju o amandmanu i Prijedlogu zakona.

Ispred Vlade Republike Srpske kao predlagača o podnesenom amandmanu izjasnila se Sonja Davidović, ministar.

Amandman je djelimično prihvaćen.

Nakon djelimično prihvaćenog amandmana od strane predlagača Prijedloga zakona, Klub poslanika SP nije tražio izjašnjavanje.

***Zakon o sportu Republike Srpske je usvojen sa 57 glasova ''za'', nijednim ''protiv'' i dva ''uzdržana''.***

**Ad – 5: Prijedlog zakona o poreskom postupku Republike Srpske**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi učestvovali su: Jelena Trivić, Milan Tubin, Miladin Stanić, Željka Stojičić, Gordana Vidović, Duško Ivić i Draško Stanivuković.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje***,22. jula 2020. godine, Narodna skupština Republike Srpske je pristupila izjašnjavanju o Prijedlogu zakona.

***Zakon o poreskom postupku Republike Srpske je usvojen sa 47 glasova ''za'', 11 ''protiv'' i dva ''uzdržana''.***

**Ad – 6: Prijedlog zakona o izmjeni Zakona o jedinstvenom registru finansijskih izvještaja Republike Srpske**

U ime predlagača uvodno izlaganje podnijela je Zora Vidović, ministar finansija.

Po ovoj tački dnevnog reda nije bilo niti poslaničke rasprave niti završne riječi.

*U* ***danu za glasanje***,22. jula 2020. godine, Narodna skupština Republike Srpske je pristupila izjašnjavanju o Prijedlogu zakona.

***Zakon o izmjeni Zakona o jedinstvenom registru finansijskih izvještaja Republike Srpske je usvojen sa 46 glasova ''za'', 11 ''protiv'' i dva ''uzdržana''.***

**Ad – 7: Prijedlog zakona o izmjenama i dopunama Zakona o računovodstvu i reviziji Republike Srpske**

U ime predlagača uvodno izlaganje podnijela je Zora Vidović, ministar finansija.

U poslaničkoj raspravi učestvovali su: Nataša Kulašinac, Miladin Stanić i Željka Stojičić.

Klub poslanika SNSD podnio je amandman.

Zaključena je rasprava.

Završnu riječ po ovoj tački dnevnog reda dala je Zora Vidović, ministar finansija.

*U* ***danu za glasanje***,22. jula 2020. godine, Narodna skupština Republike Srpske je pristupila izjašnjavanju o amandmanu i Prijedlogu zakona.

Ispred Vlade Republike Srpske kao predlagača o podnesenom amandmanu Kluba poslanika SNSD, izjasnila se Zora Vidović, ministar.

Amandman je prihvaćen.

***Zakon o izmjenama i dopunama Zakona o računovodstvu i reviziji Republike Srpske je usvojen sa 47 glasova ''za'', nijednim ''protiv'' i 13 ''uzdržanih''.***

**Ad – 8: Nacrt zakona o izmjenama i dopunama Zakona o gasu**

U ime predlagača uvodno izlaganje ispred Ministarstva energetike i rudarstva podnio je Zoran Savić, pomoćnik ministra.

U poslaničkoj raspravi učestvovali su: Maksim Skoko, Milenko Vićanović i Nebojša Vukanović.

Zaključena je rasprava.

Završnu riječ po ovoj tački dnevnog reda podnio je Petar Đokić, ministar energetike i rudarstva.

*U* ***danu za glasanje***, 22. jula 2020. godine, Narodna skupština Republike Srpske je pristupila izjašnjavanju o Nacrtu zakona.

***Nacrt zakona o izmjenama i dopunama Zakona o gasu je usvojen sa 44 glasa ''za'', nijednim ''protiv'' i 16 ''uzdržanih''.***

**Ad – 9:** **Izbor i imenovanja**

Zamjenik predsjednika Komisije za izbor i imenovanje Davor Šešić podnio je izvještaje o:

* razmatranju prijedloga kandidata za izbor članova radnih tijela Narodne skupštine Republike Srpske:

1. za člana u Odboru za bezbjednost predložen je Diko Cvijetinović;
2. za spoljnog člana u Odboru za boračko-invalidsku zaštitu ispred udruženja predloženi su: Duško Vukotić, Jovan Zeljković, Ljubica Tadić, Dragan Vrhovac, Božica Živković, Dušan Babić i Isidora Graorac Štrkić (predsjednik je obavijestio da će se o svim predloženim kandidatima glasati pojedinačno, s tim koji prvi dobije većinu, glasanje za ostale kandidate je besmisleno).

* razmatranje prijedloga kandidata za izbor člana Nezavisnog odbora predložen je Jovo Marković

U poslaničkoj raspravi učestvovali su: Nebojša Vukanović, Davor Šešić, Miladin Stanić i Milan Tubin.

*U* ***danu za glasanje***, 22. jula 2020. godine, Narodna skupština Republike Srpske je pristupila izjašnjavanju o izboru članova:

* Diko Cvijetinović izabran je za člana Odbora za bezbjednost sa ***57 glasova ''za'', nijednim ''protiv'' i jednim ''uzdržanim'';***
* Duško Vukotić nije izabran za spoljnog člana Odbora za boračko-invalidsku zaštitu (**devet *glasova ''za'', sedam ''protiv'' i 11 ''uzdržanih'');***
* Jovan Zeljković izabran je za spoljnog člana Odbora za boračko-invalidsku zaštitu sa **45 *glasova ''za'', nijednim ''protiv'' i nijednim ''uzdržanim'';***
* Jovo Marković izabran je za člana Nezavisnog odbora sa ***47 glasova ''za'', nijednim ''protiv'' i 10 ''uzdržanih''.***

U ***danu za glasanje***, 22. jula 2020 godine, odsutni su bili sljedeći narodni poslanici: Srđan Mazalica, Milica Lovrić, Mirela Kajkut Zeljković, Radovan Vuković, Ilija Tamindžija, Dražen Vrhovac, Diko Cvijetinović, Goran Selak, Aleksandar Fulurija, Aleksandar Glavaš, Branko Butulija, Ivanka Marković, Edin Ramić, Tomica Stojanović, Krsto Jandrić, Milan Radović, Darko Babalj, Željko Babić, Jelena Trivić, Draško Stanivuković, Ljubiša Krunić, Milan Švraka i Igor Crnadak.

Ovim je okončan rad po dnevnom redu Jedanaeste redovne sjednice Narodne skupštine Republike Srpske.

Sastavni dio ovog zapisnika je prepis tonskog zapisa Jedanaeste redovne sjednice Narodne skupštine Republike Srpske od 221 stranice.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Nebojša Zgonjanin Nedeljko Čubrilović***